আবু বকর সিদ্দিকি    ব্যারিকেড বেয়নেট বেড়াজাল  পাকে পাকে তড়পায় সমকাল  মারী ভয়-সংশয় ত্রাসে  অতিকায় অজগর গ্রাসে  মানুষের কলিজা  ছিঁড়ে খুঁড়ে খাবলায়  খাবলায় নরপাল।    ঘুম নয় এই খাঁটি ক্রান্তি  ভাঙো ভাই খোঁয়াড়ির ক্লান্তি  হালখাতা বোশেখে  শিস্u200c দেয় সৈনিক হরিয়াল।।    দুর্বার বন্যার  তোড়জোড়  মুখরিত করে এই রাঙা ভোর  নায়ে ঠেলা মারো হেই এইবার  তোলো পাল তোলো পাল ধরো হাল।।    কড়া হাতে ধরে আছি কবিতার  হাতিয়ার কলমের তলোয়ার  সংগ্রামী ব্যালাডে  ডাক দয়ে কমরেড কবিয়াল।।